2022 m. pasaulio Fišerio atsitiktinių šachmatų čempionatas

2022 m. pasaulio Fišerio atsitiktinių šachmatų čempionatas – varžybos, skirtos išaiškinti 2022 m. pasaulio čempioną, žaidžiantį pagal Fišerio atsitiktinių šachmatų taisykles.
2022 m. čempionato finalas vyko spalio 25–30 d. Reikjavike. Nugalėjo didmeistris iš JAV - Hikaru Nakamura. Jis tapo antruoju oficialiu pasaulio Fišerio atsitiktinių šachmatų čempionu.

Dalyviai 
Keturi dalyviai į finalą buvo atrinkti internetu. Prie jų buvo prijungti dar keturi kviestiniai žaidėjai.  Finaliniame turnyre dalyvavo aštuoni žaidėjai:
 Pasaulio 2019 m. pasaulio Fišerio atsitiktinių šachmatų čempionato nugalėtojas - Veslis So. 
 Pasaulio šachmatų čempionas - Magnusas Karlsenas.
 Du žaidėjai iš Chess.com svetainės atrankos turnyrų (Vladimiras Fedosejevas ir Matijas Blūbaumas).
 Du žaidėjai iš Lichess.com svetainės atrankos turnyrų (Nodirbekas Abdusatorovas ir Hikaru Nakamura).
 Čempionato organizatorių teikimu - Hjorvar Steinn Gretarsonas.
 FIDE prezidento teikimu – Janas Nepomniaščis.

Atranka internetu
Atrankos varžybas internetu rengė Chess.com  ir Lichess.com svetainės. Iš abiejų į finalines varžybas prie šachmatų lentų Reikjavike, pateko po du dalyvius.

Chess.com

Chess.com  svetainė internetu surengė atrankos varžybas, kurios išaiškino du žaidėjus dalyvausiančius finalinėse varžybose prie šachmatų lentų. Šios svetainės atrankoje galėjo dalyvauti tik FIDE titulus turintys žaidėjai. Buvo surengti du turnyrai: 1-as  vyko 2022 m. rugpjūčio 22 d. . o 2-as –  rugpjūčio 29 d. Iš kiekvieno turnyro buvo atrinkti 8 geriausiai pasirodę žaidėjai, kurie pateko į  ketvirtfinalius. Jų nugalėtojai iškovojo kelialapius į finalines varžybas Islandijos sostinėje.  Atrankos varžybos  truko tris dienas.

1-oji diena. Žaidėjai varžėsi šveicariška sistema vykdomuose  turnyruose (9 ratai). Laiko kontrolė buvo 10’+2’’. Aštuoni geriausi žaidėjai pateko į vieno minuso sistemos atkrintamąsias varžybas.

Jei dalyviai surinkdavo vienodai taškų, užimtos vietos buvo nustatomos pagal  papildomus rodiklius:

 Soneborno-Bergerio koeficientas;
 Bucholcas-1;
 Buchholco koeficientas.

2-oji diena. Atrankos ketvirtfinaliai ir pusfinaliai. Dalyviai varžėsi, žaisdami dviejų partijų mačus vieno minuso sistemos  tunyre. Laiko kontrolė buvo 15’+2’’. 
Aukštesnę vietą  turintis žaidėjas, dar iki paskelbiant pradinę poziciją, rinkdavosi figūrų spalvą. Abiejose partijose  pradinė padėtis buvo ta pati..  

Jei mačas baigdavosi lygiosiomis, užimtos vietos patikslinimui su ta pačia  pradine pozicija ir su pasiūlymų sistema buvo žaidžiama viena armagedono partija.
Prieš ją žaidėjai, kiekvienas atskirai, turėjo pasiūlyti su kokia laiko kontrole norėtų žaisti šią lemiamą partiją.  Žaidėjas, pasiūlęs trumpesnio laiko kontrolę, galėjo rinktis figūrų spalvą, bet  turėjo žaisti su siūlytu laiku. Jo  varžovui  atitekdavo priešinga figūrų spalva ir jo pasiūlyta laiko kontrolė.

3-ioji diena. Atrankos finalas. Jame žaidėjai varžėsi keturių partijų mačuose. Laiko kontrolė buvo 15’+2’’. Kiekvienas mačas turėjo dvi skirtingas pradines pozicijas, po dvi partijas vienoje pozicijoje.

Aukštesnius rezultatus turnyre turintis  žaidėjas, dar prieš pamatant pradinę poziciją,  rinkdavosi pirmosios  partijos  figūrų spalvą. Jos antroje ir trečioje partijose buvo vienodos.  Jei mačo rezultatas būdavo lygus, nugalėtojas  buvo nustatomas,  žaidžiant   armagedono partiją naudojant laiko  pasirinkimo sistemą.

Laimėję savo atkrintamuosius turnyrus, kelialapius į  finalines varžybas Reikjavike iškovojo:  Vladimiras Fedosejevas, po lygiųjų 2:2, laimėjęs baltosiomis figūromis prieš Eriką Hanseną  armagedono partiją  ir Matiasas Blūbaumas, nugalėjęs Davidą Navarą 2,5:1,5.

Lichess.com
Atrankos varžybos buvo atviros.  Jose galėjo dalyvauti kiekvienas:  su titulu ar be, reitinguotas ar ne, profesionalas ar mėgėjas. 

1-as etapas (rugpjūčio 19 d. – rugsėjo 4 d.) susidėjo iš dviejų dalių. Pradžioje, per dvi savaites internetu Arenoje buvo surengta  keleta turnyrų, (su laiko kontrole 3 min.+ 2 sek). Iš kiekvieno Arenos turnyro buvo atrinkta 50 geriausiai pasirodžiusių dalyvių, kurie  pateko į antrąjį etapą.  Viso buvo atrinkta - 500.

2-as etapas (rugsėjo 10-11 d.) taip pat sudarė dvi dalys. Dalyviai, patekę iš atvirojo etapo,   buvo suskirstyti į turnyrus, kuriuose 11 ratų žaidė šveicariška sistema. Laiko kontrolė buvo 5 min. + 2 sek. Iš kiekvieno turnyro 18-ka geriausių žaidėjų, kartu su 10 kviestinių, žaidė   dar vieną turnyrą. Iš jo: 15-ka geriausiai pasirodžiusių  pateko į paskutinį etapą.

Paskutiniame etape (rugsėjo 17-25 d.)  žaidėjai vieno minusio sistemos atkrintamosiose varžybose, tarpusavyje kovojo dėl dviejų kelialapių į finalines varžybas  prie šachmatų lentų.

Laimėję savo atkrintamuosius turnyrus, į finalines varžybas Reikjavike pateko: Hikaru  Nakamura ir Nodirbekas Abdusatorovas.i

Piniginiai prizai 
Prizinį fondą sudarė 400 000 USD, kurie buvo paskirstyt taipi:
 Čempionas: 150 000 USD
 2 vieta: 85 000 USD
 3- ia: 55 000 USD
 4-a: 40 000 USD
 5-a: 25 000 USD
 6-a: 20 000 USD
 7-a: 15 000 USD
 8-a: 10 000 USD

Finalinės varžybos 
Finalinės varžybos vyko prie šachmatų lentų Reikjavike. Aštuoni dalyviai buvo paskirstyti į A ir B turnyrus. Buvo sudarytas finalo žaidėjų sąrašas. Į jį pirmuoju numeriu buvo įtrauktas  2019 m. pasaulio Fišerio atsitiktinių šachmatų čempionas. Jis pateko į A turnyrą. Į B turnyrą pateko  aukščiausią reitingą turintis žaidėjas.
 
Likę dalyviai pagal turimus 2022 m. rugsėjo 1 d. FIDE greitųjų šachmatų reitingus, pradedant nuo aukščiausių. skirstomi į krepšelius:
 į X -  įtraukiami 3 ir 4; 
 į  Y  -  5 ir 6;
 į  Z  - 7 ir 8 reitingus turintys žaidėjai.

Burtų traukimu surandamas žaidėjas, kuris iš X krepšelio patenka į A turnyrą,  Likęs krepšelyje žaidėjas įtraukiamas į B turnyrą. Tokiu pat būdu paskirstomi žaidėjai ir iš Y bei Z krepšelių.

Suformuotų A ir B turnyrų dalyviai žaidė mačus (po dvi partijas) ratų sistemos turnyruose.

Kiekvienas žaidėjas su ta pačia pradine figūrų pozicija  žaidė po vieną partiją baltosiomis  ir - juodosiomis figūromis, laimėjęs mačą, gaudavo du, baigęs lygiosiomis – vieną, o pralaimėjęs – nulį taškų. 

Užimta vieta turnyruose buvo nustatoma pagal surinktus mačo taškus. Surinkus jų po lygiai, užimta vieta vieta buvo nustatoma pagal papildomus rodiklius:  
 surinktus partijų taškus.
 tarpusavio  mačo rezultatus.
 žaidžiant armagedono partiją (5/4)

Laiko kontrolė: kiekvienam žaidėjui: 30 ėjimų skiriamos 25 min., pridedant iki partijos pabaigos - 5 min .  Beto , nuo 31 ėjimo  pridedamos 5 sek.

Iš kiekvienos grupės du geriausi žaidėjai pateko į atkrintamųjų varžybų pusfinalį. 
Likę žaidėjai taip pat žaidė mačus dėl tolesnių vietų čempionate. Žaidėjai A ir B turnyruose užėmę trečiąsias kovojo dėl 5-osios, o  ketvirtąsias  vietas - dėl 7-osios vietos.

A Turnyras

B Turnyras

Pusfinaliai 
Pusfinalių poros:
 A grupės nugalėtojas žaidžia prieš B grupėję 2-ąją vietą užėmusį žaidėją.
 B grupės nugalėtojas - prieš A grupės 2-ąją vietą užėmusį žaidėją.

Kiekvieno atkrintamųjų mačo nugalėtojas turi surinkti daugumą taškų iš 4 partijų.  Laiko kontrolė tokia pati, kaip ir A ir B turnyruose.

Burtų traukimas lemia, kuriam žaidėjas  1 ir 4 partijose atitenka baltos spalvos figūros.

Žaidėjas, surinkęs daugiau taškų už varžovą, laimi mačą ir patenka į finalą. Tuo atveju, kai mačas baigiasi lygiosiomis, žaidžiama armagedono partija su galvojimo laiko pasiūlymų sistema. 
Kiekvienas žaidėjas siūlo galvojimo laiką (iki 15 min.). Tas, kuris pasiūlė trumpesnį, gali rinktis žaisti juodosiomis figūromis. Jomis, kad užimtum aukštesnę vietą, pakanka  sužaisti partiją lygiosiomis. 

Pralaimėjusieji savo pusfinalius, toliau tarpusavyje žaidžia mačą dėl 3-iosios vietos.

Nakamura– Abdusatorovas

Nepomniaščis - Karlsenas

Finalai

Dėl septintos vietos

Dėl penktos vietos

Dėl trečios vietos

Dėl pirmos vietos 

Dėl titulo  Hikaru Nakamura žaidė su  Janu Nepomniaščiu. Mačas buvo atkalus: varžovai laimėjo po partiją ir po keturių pirmųjų partijų mačo rezultatas buvo lygus - 2:2.  Armagedono partija turėjo nulemti, kas taps 2022 m. pasaulio Fišerio atsitiktinių šachmatų čempionato nugalėtoju. Hikaru  Nakamura, žaisdamas baltosiomis figūromis laimėjo ją ir tapo antruoju oficialiu  pasaulio čempionu

Šaltiniai

Išorinės nuorodos 
 Šachmatų 960 čempionatų Istorija
 2022 m. pasaulio Fišerio atsitiktinių šachmatų čempionato rezultatai
  2022 m. pasaulio Fišerio atsitiktinių šachmatų čempionato partijos

 Pasaulio šachmatų čempionatai